Vildmarksbad i træ → Back to nature med MaXXwell Vildmarksbad
Vildmarksbad i træ – back to nature
Vildmarksbade har deres oprindelse fra vildmarken i Alaska. Datidens vildmarksbade var simple udendørs badekar i træ. Kar, hvor optænding kunne sikre en god vandtemperatur og fuldt velværeudbytte med varme bade under de kolde himmelstrøg. Over tid er vildmarkskarrene løbende blevet forfinet og videreudviklet. Funktionen er grundlæggende den samme, men karrenes æstetiske udtryk og brugervenligheden i forhold til rengøring og fyring af ovn, arbejdes der til stadighed med.
En del af vores kunder ønsker dog at bevare det naturlige og rå og søger derfor vildmarkskar af rent træ. Ingen inderkåbe af plast eller glasfiber, men fornemmelsen og duften af træ – fra inderst til yderst i karret.
Gode bud på ægte vildmarkskar – kvalitetstræ fra inderst til yderst
Vildmarkskar – populært under nordiske himmelstrøg
På trods af Danmarks beliggenhed på omtrent samme breddegrader som det sydligste af Alaska, så oplever vi alligevel et noget mildere vejr. Det skyldes de varme luftstrømme sydfra, som både vi og de øvrige skandinavere nyder godt af. Men Alaskas “koncept” med vildmarksbade har vi til fulde adopteret. Vores lange vintermåneder og regnkolde efterårs- og forårsmåneder giver nemlig også os rig mulighed for udendørs nydelsesfulde badeoplevelser. Ingen bobler, ingen massagepumpe, ingen strøm… Blot tilstedeværelse og velværebade under åben himmel! Følelsen af det behageligt opvarmede vand opfattes ganske enkelt mere intensivt, når luftens kulde smyger sig om vandoverfladen. Derfor er vildmarksbade så populære. Og populariteten stiger fortsat. I takt med de generelle tendenser i samfundet om simple living, at hylde det vigtigste og gå tilbage mod det mere oprindelige – møder vi flere og flere kunder ved Wellmore, der med deres valg af et ægte vildmarkskar søger back to nature.
Kig forbi vores udstilling i Egtved ved Kolding og oplev forskellen på de forskellige typer vildmarksbade. Vi hjælper dig med at få indkredset dit optimale wellnessvalg til hjemmet eller udlejningshuset.